Source: https://beta.e-justice.europa.eu/18/SL/national_ordinary_courts?CZECH_REPUBLIC&member=1
Timestamp: 2019-08-25 05:07:14+00:00

Document:
Sistem sodišč v Češki republiki sestavlja 89 okrajnih sodišč, 8 okrožnih sodišč in Vrhovno sodišče.
Sodišča splošne pristojnosti – uvod
V civilnih zadevah odločajo okrajna, okrožna in višja sodišča ter vrhovno sodišče Češke republike.
Okrajna sodišča obravnavajo in odločajo v sporih in drugih pravnih zadevah na področju civilnega, delovnega, družinskega in gospodarskega prava, kadar v skladu z zakonom za to ni pristojno nobeno drugo sodišče.
Druge zadeve, ki ne spadajo na področje zasebnega prava (na primer zadeve v zvezi z imenovanjem ali razrešitvijo razsodnikov, razveljavitvijo razsodb itd.), okrajna sodišča obravnavajo in v njih odločajo v civilnem postopku, če tako določa zakon.
V zadevah, ki so v pristojnosti okrajnih sodišč, običajno sodi sodnik posameznik.
Delovne spore in druge z zakonom določene zadeve obravnava senat, ki ga sestavljajo sodnik in dva sodnika porotnika.
Okrožna sodišča kot sodišča prve stopnje obravnavajo zadeve in spore iz člena 9(2) in člena 9a zakonika o civilnem postopku.
Zadeve na prvi stopnji na okrožnem sodišču obravnava in v njih odloča sodnik posameznik. Če tako določa zakon, zadeve na prvi stopnji obravnava senat, ki ga sestavljajo predsedujoči sodnik in še dva sodnika.
Vrhovno sodišče deluje kot sodišče prve stopnje v skladu s členom 67 Zakona št. 97/1963 (zakon o mednarodnem zasebnem pravu in postopku). V skladu z določbami navedenega zakona vrhovno sodišče priznava sodbe tujih sodišč.
Vrhovno sodišče zadeve obravnava v senatu ali velikem senatu.
Če je zadevo na prvi stopnji obravnavalo okrajno sodišče, pritožbo kot sodišče druge stopnje obravnava okrožno sodišče.
Če je zadevo na prvi stopnji obravnavalo okrožno sodišče, pritožbo obravnava višje sodišče.
Če ni s posebnim zakonom določeno drugače, zaseda višje sodišče v senatu, ki ga sestavljajo predsedujoči sodnik in še dva sodnika.
Zakonodaja Češke republike je na voljo na vladni uradni spletni strani Portál vlády ČR (samo v češčini).
Da. Ta spletna stran je edini brezplačni vir besedil zakonodajnih aktov.
Kazenske zadeve obravnavajo okrajna, okrožna in višja sodišča ter vrhovno sodišče Češke republike.
Če ni z Zakonom št. 141/1961 o kazenskem postopku določeno drugače, obravnava zadeve na prvi stopnji okrajno sodišče.
Na okrajnem sodišču zadeve, ki so opredeljene v postopkovnih pravnih aktih, obravnava senat. Druge zadeve obravnava sodnik posameznik. Senat okrajnega sodišča sestavljajo predsedujoči sodnik in dva sodnika porotnika. Sodnik posameznik pomeni sodnika ali predsedujočega sodnika. Kot predsedujoči sodniki lahko delujejo le sodniki.
V kazenskih zadevah poteka postopek na prvi stopnji pred okrožnimi sodišči, če je za zadevna kazniva dejanja z zakonom zagrožena kazen najmanj pet let zapora ali če se lahko naloži posebna kazen. Postopki v zvezi s kaznivimi dejanji iz člena 17(1) zakona o kazenskem postopku na prvi stopnji potekajo pred okrožnimi sodišči, tudi če je najmanjša zagrožena zaporna kazen nižja.
Okrožna sodišča zasedajo v senatih. Sodniki posamezniki odločajo v zadevah, določenih v zadevnih pravnih aktih o sodnih postopkih.
Senat okrožnega sodišča sestavljajo:
a) predsedujoči sodnik in dva sodnika porotnika, kadar senat obravnava kazensko zadevo na prvi stopnji;
b) v drugih zadevah pa predsedujoči sodnik in še dva sodnika.
Sodnik posameznik pomeni sodnika ali predsedujočega sodnika. Kot predsedujoči sodniki lahko delujejo le sodniki.
Pritožbe zoper sodbe okrajnih sodišč obravnava nadrejeno okrožno sodišče. Pritožbe zoper sodbe, ki jih je na prvi stopnji izreklo okrožno sodišče, obravnava višje sodišče.
Če ni z zakonom določeno drugače, zaseda višje sodišče v senatu, ki ga sestavljajo predsedujoči sodnik in še dva sodnika.
Pristojnost v upravnih zadevah
Upravno sodstvo je namenjeno varovanju subjektivnih javnih pravic fizičnih in pravnih oseb.
To vlogo opravljajo upravna sodišča. Gre za specializirane senate v okviru sistema okrožnih sodišč, ki delujejo kot upravna sodišča prve stopnje.
Upravno sodišče sestavljajo predsedujoči sodnik, namestniki predsedujočega sodnika in drugi sodniki. Posamezne primere obravnavajo senati treh sodnikov.
a) obravnavajo pritožbe v zadevah s področja javne uprave zoper odločitve upravnih organov, npr. izvršilnih organov, organov lokalne samouprave in fizičnih ali pravnih oseb oziroma drugih organov, ki so odločali o pravicah in dolžnostih fizičnih in pravnih oseb na področju javne uprave;
b) varujejo pred molkom upravnih organov;
c) varujejo pred nezakonitimi dejanji upravnih organov;
d) obravnavajo pritožbe glede pristojnosti;
e) obravnavajo zadeve v zvezi z volitvami ter lokalnimi in regionalnimi referendumi;
f) obravnavajo zadeve, ki zadevajo politične stranke in gibanja;
g) v celoti ali delno razveljavljajo splošne ukrepe zaradi nezakonitosti;
h) obravnavajo zadeve v zvezi z disciplinsko odgovornostjo sodnikov, sodnih uradnikov, državnih tožilcev in sodnih izvršiteljev ter
i) obravnavajo zadeve v zvezi z določenimi predpisi, ki urejajo poklice.
Vrhovno upravno sodišče je upravno sodišče najvišje stopnje, ki ga sestavljajo predsedujoči sodnik vrhovnega upravnega sodišča, namestniki predsedujočega sodnika in sodniki. Posamezne primere običajno obravnava senat treh sodnikov.
Vrhovno upravno sodišče poleg pritožb obravnava zadeve v zvezi s prenehanjem političnih strank ali gibanj in začasnim prenehanjem ali ponovnim začetkom njihovega delovanja ter pritožbe v zvezi s pristojnostjo, poleg tega pa odloča o delni ali celotni razveljavitvi splošnih ukrepov. S posebnimi zakoni je vrhovnemu upravnemu sodišču dodeljena nadaljnja stvarna pristojnost.
Več o tem je mogoče najti na spletni strani: Evropský soudní atlas ve věcech občanských – Soustava soudů v České republice (evropski pravosodni atlas za civilne zadeve – sodni sistem v Češki republiki).
Nadaljnje informacije so na voljo na spletni strani: Nejvyšší správní soud (vrhovno upravno sodišče).

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče